邵大业

邵大业（），字在中，号厚庵，别号思余。清朝政治人物。顺天府大兴县（今北京市）人，祖籍浙江餘姚。

生平
雍正十年（1732年）壬子科顺天乡试第一名举人（解元）。雍正十一年（1733年）癸丑科进士。乾隆元年（1736年），授湖北黄陂县知县。因丁忧去。服阕，授河南禹州知州，调睢州，署开封府同知。以政绩卓异，升江苏苏州府知府，兼署苏松太道道员，不久摄理布政使事，大吏交相上疏推荐。乾隆十六年（1751年），高宗南巡，因吴江迎驾防雨帐殿准备迟滞，被总督弹劾左迁。

同年，授开封府知府，以河工事故降官，降江南六安州知州，又因盗案镌级。引见，再还江南，署江宁府知府。乾隆二十八年（1763年），授徐州府知府。乾隆三十四年，被妖匪割辫事牵连罢职，谪戍军台，乾隆三十六年（1771年）卒。邵大业为官，所至有治绩，然而仕途多舛，屡遭贬谪。《清史稿·循吏》有传。《清史稿》卷四百七十七 列传二百六十四 循吏二：邵大业，字在中，顺天大兴人，旧籍浙江馀姚。雍正十一年进士，乾隆元年，授湖北黄陂知县。初到官，投讼牒者坌至，不移晷，决遣立尽。吏人一见问姓名，后无不识，众莫敢弄以事。有兄弟争产讼，皆颁白，貌相类。令以镜镜面，问曰：“类乎？”曰：“类。”则进与为家人语曰：“吾新丧弟，独不得如尔两人白首相保也。”二人感动罢去。蛟水坏城，当坏处立，誓以殉，水骤止，拯溺餔饥，完堤岸，民得免患。总督以其名上闻，会父忧去。服阕，授河南禹州知州，调睢州。频涝，请粜请赈，民以免患。濬惠济河，以俸钱更直，擢江南苏州知府。松江盗狱久不决，株连瘐毙者众，奉檄鞫治。见群犯皆断胫折踝，蹙然曰：“尔等亦人子，迫饥寒至此，犹茹刑颠倒首从，诬连非罪人，何益於尔？”有盗幡然曰：“官以人类待我，我不忍欺。”狱辞立具。兼署苏松太道，寻摄布政使事，大吏交章荐。十六年，高宗南巡，御舟左右挽行，名嘏须纤。大业语从臣，除道增纤必病民，非所以宣上德意，遂改单纤。会积雨，治吴江帐殿未就，总督劾大业观望。及乘舆至，则供备已具，然大业卒因左迁。寻授河南开封知府，属县封丘民被控侵占田亩，及勘丈，非侵占，而亩浮於额。大业考志乘，河南赋则，自明万历改并，中地十亩，作上地七亩；下地十亩，作上地三亩。上官以昔为下则，今则膏腴，议加赋。大业曰：“此河冲淤积，百姓以坟墓田庐所易之微利也。今日为退滩淤地，异日即可为沙压水冲。冬春播种，夏秋之收穫不可知。上年河决，屋宇未尽葺，流亡未尽复，遽增岁额，何以堪？”旋从部议试种三年，次年果没入水，乃止。未几，以河溢，降江南六安州知州，又以盗案镌级。引见，再还江南，署江宁府。二十八年，授徐州知府，府城三面濒黄河，西北隅尤当冲，虽有重堤，恃韩家山埽为固。大业按视得苏公旧堤，起城西云龙山，迄城北月堤，长三里，湮为民居，复其旧。越岁，韩家山埽几溃，民恃此堤以无恐。复濬荆山桥河，於水利宣泄，规画尽善。治徐七年，间有水患，不病民。三十四年，坐妖匪割辫事罢职，谪戍军台，数年卒。大业所至以劝学为务，因黄陂二程子祠建义学，葺睢州洛学书院，集诸生亲为之师焉。

著作
能琴，工诗文。有《谦受堂集》。

 延伸阅读 


参考资料

Category:清朝順天鄉試解元
Category:清朝黃陂縣知縣
Category:清朝知州
Category:清朝同知
D
Category:清朝蘇州府知府
Category:清朝苏松太道
Category:清朝開封府知府
Category:清朝六安直隸州知州
Category:清朝江寧府知府
Category:清朝徐州府知府
Category:清朝詩人
Category:大兴县人
D
Da